b"\n_START_ARTICLE_\nMusaranya comuna\n_START_SECTION_\nEtologia\n_START_PARAGRAPH_\n\xc3\x89s agressiva, molt vora\xc3\xa7 i mostra activitat di\xc3\xbcrna i nocturna durant tot l'any. Les femelles que estan criant surten a passeig quan els seus petits s\xc3\xb3n capa\xc3\xa7os de caminar. Normalment la mare va al davant, la primera cria se li enganxa a la base de la cua, la segona s'agafa a la cua del seu germ\xc3\xa0 avan\xc3\xa7ant en fila \xc3\xadndia.\n_START_SECTION_\nDepredadors\n_START_PARAGRAPH_\nEls seus principals depredadors s\xc3\xb3n els mussols, les serps i els petits mam\xc3\xadfers carn\xc3\xadvors (com ara, les mosteles).\n_START_SECTION_\nH\xc3\xa0bitat\n_START_PARAGRAPH_\nAlzinars, suredes, m\xc3\xa0quies i vores de camps i camins, on s'amaga entre les pedres i les herbes. Tamb\xc3\xa9 se la pot trobar als jardins de les cases i en estables.\n_START_SECTION_\nLongevitat\n_START_PARAGRAPH_\nLa seva esperan\xc3\xa7a de vida a la natura \xc3\xa9s de 18 mesos, mentre que en captivitat pot augmentar-ne a 30.\n_START_SECTION_\nEsp\xc3\xa8cies semblants\n_START_PARAGRAPH_\nLa musaranya de jard\xc3\xad \xc3\xa9s una mica m\xc3\xa9s petita (els adults no superen els 4\xc2\xa0g de pes) i t\xc3\xa9 la cua relativament m\xc3\xa9s llarga._NEWLINE_La musaranya etrusca \xc3\xa9s de mida m\xc3\xa9s petita, t\xc3\xa9 el cap m\xc3\xa9s gran comparat amb el cos i la cua relativament m\xc3\xa9s llarga. A m\xc3\xa9s, no t\xc3\xa9 la coloraci\xc3\xb3 ventral tan clarament diferenciada de la dorsal."